WHO มั่นใจจีนสามารถป้องกัน-ควบคุมการแพร่ระบาดไวรัสโคโรนาได้
WHO มั่นใจจีนสามารถป้องกัน-ควบคุมการแพร่ระบาดไวรัสโคโรนาได้!
WHO มั่นใจจีนสามารถป้องกัน-ควบคุมการแพร่ระบาดไวรัสโคโรนาได้!
28 ม.ค. 2563

ผู้อำนวยการใหญ่องค์การอนามัยโลก (WHO) เปิดเผยว่า WHO เชื่อมั่นในมาตรการที่เด็ดขาดของรัฐบาลจีน และชื่อมั่นว่าจีนสามารถป้องกันและควบคุมการแพร่ระบาดของไวรัสโคโรนา
ในระหว่างการประชุมที่กรุงปักกิ่ง ร่วมกับ นายหวัง อี้ รัฐมนตรีต่างประเทศจีนนั้น นายแพทย์ทีโดรส อัดฮานอม กีบรีเยซุส ผู้อำนวยการใหญ่องค์การอนามัยโลก ระบุว่า WHO และประชาคมระหว่างประเทศเชื่อมั่นว่า มาตรการที่เข้มงวดของรัฐบาลจีนจะสามารถควบคุมการแพร่ระบาดของเชื้อไวรัสดังกล่าว พร้อมกับกล่าวชื่นชมความพยายามของจีนในการควบคุมการแพร่ระบาดของโรคปอดอักเสบ
ทั้งนี้ เขากล่าวว่า WHO ไม่แนะนำให้มีการอพยพประชาชนและเรียกร้องให้ประชาคมระหว่างประเทศมีสติและอย่าดำเนินการใด ๆ เกินกว่าเหตุ WHO เชื่อมั่นว่าจีนสามารถป้องกันและควบคุมการแพร่ระบาดของเชื้อไวรัสดังกล่าวได้